Nečija bezvrijedna sitnica za nekog drugog pravo je blago
To potvrđuje izuzetno popularna američka verzija engleskog TV programa Antiques Roadshow, koja ja probudila zanimanje za starine među r
1996. godine, producent javne televizijske postaje u Bostonu, u saveznoj državi Massachusetts, imao je jedan zanimljiv prijedlog za svog urednika. Mislio je da bi se američkoj publici mogla svidjeti emisija koju je on gledao u Engleskoj pod naslovom Antiques Roadshow. Bio je u pravu. Američka verzija ovog programa najpopularnija je emisija na javnoj televizijskoj mreži. Ovaj je program probudio zanimanje za starine među različitim grupama ljudi. U ovom programu, procjenitelji antikviteta iz vrlo prestižnih kuća kao što su Sotheby’s i Christy’s putuju Amerikom, i procjenjuju različite predmete koje ljudi donesu. I, sve se to odigrava pred televizijskim kamerama. Mnogi su predmeti potpuno nepoznati, neobični, i odavno već skupljaju prašinu na nekoj polici ili u nekom starom obiteljskom kovčegu.Ljudi su ponekad vrlo ugodno iznenađeni kada saznaju da je neka stara vaza, igračka ili nakit vrijedan nekoliko stotina puta više nego su to mislili. Čak i kad ti predmeti nisu previše vrijedni, često iza svakog od njih postoji neka zanimljiva priča o tome kako je napravljen, ili gdje je i kako pronađen. Ovakva atmosfera jednostavno hipnotizira gledatelje. Ponukani onim što su vidjeli, ljudi hrle u svoje ormare da više što im je baka ostavila, i jesu li ti predmeti možda vrijedni. Ovaj je program pridonio i interesu za male trgovine antikvitetima. Jedan vlasnik takve trgovine rekao je lokalnim novinama da oko 90 posto ljudi koji posjete njegovu trgovinu antikviteta u gradu Deerfield u saveznoj državi Wisconsin, gledaju ovaj program. Psiholozi kažu da sve veća fasciniranost Amerikanaca antikvitetima možda predstavlja podsvjesnu čeznju za sporijim zivotom, kavaljerstvom, i mirinijim vremenima u kojima su živjeli njihovi pradjedovi i prebake.Naravno, ova raširena nostalgija može biti povezana i s činjenicom da neka stara šivača košarica, ili pretinac za mirodije koji sjede na njihovim tavanima može donijeti priličnu zaradu.